Folketing
2001-05-18

Fru Lissa Mathiasen erkender, at der er behov for flere boliger. Ja, det er der vel - til danskerne. Det er jo danskerne, der har svært ved at få en passende bolig. Det er jo ikke de mange flygtninge og indvandrere, der kommer hertil hvert år i stadig stigende omfang. De har ikke noget boligproblem, for det er jo sådan, at kommunerne skal skaffe disse mennesker en passende bolig inden for 3 måneder, så de har det jo ganske nemt. Næh, det er danskerne, der har problemerne, og disse problemer løser man slet, slet ikke ved bare at bygge 2.000 flere boliger om året. Disse flygtninge og indvandrere kommer jo fortsat her til landet i hobetal, og de kan være trygge, så længe vi har en socialdemokratisk regering, for dem særbehandler man jo positivt.